[{"text_idx": "#000000", "text": "Cas Mudde: populism po\u0303hineb moraalil"}, {"text_idx": "#000001", "text": "Populismi uurija ei tee po\u0303himo\u0303ttelist vahet La\u0308a\u0308ne- ja Ida-Euroopa populistidel."}, {"text_idx": "#000003", "text": "Kas me peame demokraatiat parimaks valitsemisvormiks? Kas to\u0303epoolest puudub usk liberaalsesse demokraatiasse ja traditsioonilisse Euroopa lo\u0303imumisse? Miks to\u0303stavad populistid pead peaaegu ko\u0303ikjal so\u0303ltumata demokraatia tasemest? Miks enamik populiste on radikaalsed parempoolsed? Mis on selle mo\u0303ju rahvusvahelistele suhetele? Populistliku radikaalse parempoolsuse ilmingu po\u0303hjalikumaks mo\u0303istmiseks vestles Diplomaatia Cas Muddega."}, {"text_idx": "#000007", "text": "Me elame \u201epopulistliku ajavaimu\u201d1 tingimustes ja populistlik diskursus on kujunenud La\u0308a\u0308ne demokraatlikes riikides u\u0308ldlevinuks. Aga kui asuda ko\u0303nelema populistlikest radikaalsetest parempoolsetest (edaspidi PRP) erakondadest, mis paistavad ohustavat liberaalset demokraatiat, siis la\u0308heb meil vaja u\u0308hiseid definitsioone. Te olete pakkunud va\u0308lja nii mo\u0303negi tunnustust leidnud definitsiooni. Mis on siis populism?"}, {"text_idx": "#000010", "text": "Populism tugineb ko\u0303lblusele ja see loob ta\u0308iesti teistsuguse vahekorra, sest kui sina oled \u201epuhas\u201d ja teine on \u201erikutud\u201d, siis kompromiss toob kaasa puhta a\u0308rarikkumise. Korrumpeerunud inimesed ei ole legitiimsed oponendid ja selles peitub oluline vahe."}, {"text_idx": "#000012", "text": "Me vajame aga teisigi definitsioone, sest populistlikke elemente vo\u0303ib leida ka peavooluerakondade retoorikas. Kuidas defineerida PRP erakondi? Mis muudab partei radikaalseks?"}, {"text_idx": "#000015", "text": "Kes on siis see \u201erahvas\u201d, kelle nimel nad so\u0303na vo\u0303tavad?"}, {"text_idx": "#000017", "text": "Juba rahva defineerimine ise on populistidele suurel ma\u0308a\u0308ral poliitiline vo\u0303itlus \u2013 ja vastupidi. Suurel ma\u0308a\u0308ral kujutab reaktsioon populismile endast rahva \u201etagasivo\u0303itmist\u201d, mis tihtipeale areneb antipopulismiks. See omakorda po\u0303hineb samasugusel ko\u0303lbelisel vahetegemisel. Ja siis satutaksegi sellist laadi lo\u0303ksudesse nagu Hillary Clinton, kui ta ko\u0303neleb \u201epo\u0303lastusva\u0308a\u0308rsetest\u201d, kes ha\u0308a\u0308letavad Trumpi poolt."}, {"text_idx": "#000018", "text": "Me oleme juba aastaku\u0308mneid arutlenud PRP valijaskonna u\u0308le, kelle kohta me oleme kasutanud mitmeid stereotu\u0308u\u0308pe: eksiteele sattunud, u\u0308leilmastumise to\u0303ttu kaotanud, ta\u0308napa\u0308eva u\u0308hiskonna keerukusega toimetulematud jne. See vo\u0303ib ko\u0303lada ju a\u0308a\u0308rmiselt akadeemiliselt, aga selle juures on alati olnud oma normatiivne aspekt. Mina ise ei na\u0308egi nii palju vahet peavoolupoliitikal ja populistlikul poliitikal ning teataval ma\u0308a\u0308ral uurin ma populismi selleks, et mo\u0303ista peavoolupoliitikat ja eriti selle arvukaid puudusi."}, {"text_idx": "#000019", "text": "Mida o\u0308elda u\u0308hiskondade kohta, kus elanikkond on poliitiliselt lo\u0303hestunud, nagu vo\u0303ib praegu paljudes riikides na\u0308ha? Na\u0308iteks Tu\u0308rgis on presidendi toetus pisut u\u0308le 50 protsendi, mis on tekitanud to\u0303siselt polariseerunud, mustvalge, kompromissitu poliitilise o\u0303hkkonna."}, {"text_idx": "#000021", "text": "Nad jo\u0303uavad sageli millenigi, mida marksistid nimetaksid valeteadvuseks,2 su\u0308u\u0308distades kirikut inimeste allutamises. PRP puhul on tegu poliitkorrektse establishment\u2019iga, mis takistab inimestel na\u0308ha \u201eto\u0303elisi probleeme\u201d. Eriti just Euroopa PRP u\u0308tleb, et inimestele tegelikult ei meeldi immigrandid, aga nad ei so\u0308anda establishment\u2019i to\u0303ttu seda va\u0308lja o\u0308elda. Selle pooldamine on aga aastaku\u0308mneid kestnud sallivuskampaania tulemus. Nii et tegu on kombinatsiooniga: u\u0308helt poolt arvatakse va\u0308lja see osa, mis ei jaga sinu va\u0308a\u0308rtusi, sest nad ei ole \u201eto\u0303eline rahvas\u201d, ja siis teisel pool on need, kes tegelikult jagavad neid va\u0308a\u0308rtusi, aga ise seda ei tea."}, {"text_idx": "#000023", "text": "Kas te vo\u0303iksite tuua mo\u0303ne konkreetse na\u0308ite erakondadest ja liidritest, kes sobivad teie populismikriteeriumidega?"}, {"text_idx": "#000027", "text": "Donald Trumpiga on ka vist nii?"}, {"text_idx": "#000029", "text": "Kas teie meelest on ka La\u0308his-Idas kedagi, keda vo\u0303iks nimetada populistiks?"}, {"text_idx": "#000030", "text": "Iisraelis on Benjamin Netanyahul olnud selliseid perioode ja mingil ma\u0308a\u0308ral on see iseloomustanud selliseid juhte, nagu oli kunagi Egiptuses Gamal Abdel Nasser. Tuleb meeles pidada, et populism suudab peaaegu alati toimida ainult u\u0308hiskonnas, kus demokraatia on igas mo\u0303ttes valdav. Egiptuses nii ei olnud, misto\u0303ttu Nasser kombineeris populismi tugeva juhiga, kes teab, mis on tema maale parim. Sellised liidrid nagu Recep Tayyip Erdog\u0306an peavad pidevalt populistlikke kampaaniaid, ehkki sellega liitub alati islami fundamentalism, mitte tingimata poliitikas, aga kindlasti o\u0303igustuses."}, {"text_idx": "#000031", "text": "Milline seos valitseb usujuhtide ja populismi vahel? Need kaks nagu ha\u0308sti kokku ei sobi?"}, {"text_idx": "#000032", "text": "Po\u0303himo\u0303tteliselt valitseb igat laadi religioosse fundamentalismi ja populismi vahel su\u0308gav pinge, sest kui sa oled kristlik vo\u0303i juudi vo\u0303i islami fundamentalist, siis sa usud, et vooruse allikas on Jumal ja inimesed on patused. Aga populism, vastupidi, postuleerib, et voorus peitub rahvas ja patune on eliit."}, {"text_idx": "#000033", "text": "Me oleme na\u0308inud PRP esilekerkimist ja vo\u0303iks arvata, et see on tingitud arusaamast u\u0308hiskonnas valitsevate lo\u0303hede kohta. Mis on teie uuringute po\u0303hjal nende arusaamade muutumise po\u0303hjus, kui pidada silmas, et va\u0308hemalt Euroopas ei ole enamik riike elanud kunagi nii rahulikult ja majanduslikult edukalt nagu ta\u0308napa\u0308eval?"}, {"text_idx": "#000037", "text": "Enamik populistlikke parteisid ei ole siiski ko\u0303igest populistlikud parteid, vaid u\u0308htlasi nativistlikud vo\u0303i sotsialistlikud parteid. [Kreeka radikaalsel pahempoolsel] Syrizal ei oleks sellist edu ilma kasinuspoliitikata, Rahvusrinne poleks jo\u0303udnud sinna, kuhu ta on jo\u0303udnud, ilma immigratsiooni ja multikultuurilisuseta \u2013 nende nativistlikesse seisukohtadesse sobituvad need just populismi kaudu."}, {"text_idx": "#000039", "text": "Te u\u0308tlete 2007. aastal ilmunud raamatus \u201ePopulistlikud radikaalsed parempoolsed parteid Euroopas\u201d, et kuigi PRP parteid ei pa\u0308a\u0308se u\u0308ldiselt vo\u0303imule, on neil piisavalt jo\u0303udu pa\u0308evakava dikteerimiseks: nemad ma\u0308a\u0308ravad paljuski, millest ja kuidas me ra\u0308a\u0308gime."}, {"text_idx": "#000040", "text": "Hoolimata mo\u0303ningasest edust mo\u0303nes riigis, na\u0308iteks Ungaris, kus nad lihtsalt ei pane paika pa\u0308evakava, vaid teevad reaalset poliitikat, ei ole PRPl u\u0308ldjuhul poliitilist, majanduslikku ega ajakirjanduslikku vo\u0303imu. Nemad ei kirjuta artikleid, neid kirjutavad teised. Ku\u0308ll aga ma\u0308a\u0308ravad nad seda, millest me ko\u0303neleme, ja veel enam seda, kuidas me sellest ko\u0303neleme. See paneb paika pa\u0308evakava, aga ja\u0308tab vastutuse poliitika eest siiski veel nendele, kes seda teevad \u2013 peavooluerakondadele. Peaaegu u\u0308htegi ellu viidud pagulastevastast poliitikat ei ole rakendanud sellised juhid nagu [Ungari peaminister] Viktor Orba\u0301n, vaid vasaktsentristlikud ja paremtsentristlikud parteid. Nad va\u0308idavad, et see on ainuke viis ko\u0303rvaldada oht meie piirile, aga po\u0303hjus, miks me ra\u0308a\u0308gime pagulastest kui ohust meie piirile, mitte aga kui humanitaarkriisist, peitub just selles, et PRP on selle nii kindlaks ma\u0308a\u0308ranud. Nemad otsustasid, et meie ra\u0308a\u0308gime pagulastest kui ohust meie piirile ja u\u0308hiskonnale."}, {"text_idx": "#000041", "text": "Sildistamist ja stereotu\u0308u\u0308pide loopimist tuleb igast nurgast, tihtipeale seostatakse PRPd natsismiga ja PRP omakorda ru\u0308ndab liberaaldemokraatlikke su\u0308steeme, mille osa nad ju on. Millised on levinumad eksimused arutelus populismi ja PRP u\u0308le?"}, {"text_idx": "#000042", "text": "U\u0308ks populismi ja a\u0308a\u0308rmusluse (mille vorm on ka natsism) olulisemaid erinevusi on suhtumine demokraatiasse. Populistid tegelikult tunnistavad demokraatia tuuma rahva suvera\u0308a\u0308nsuse ja enamuse vo\u0303imu mo\u0303ttes. Nemad tahavad, et inimesed valiksid oma juhid \u2013 a\u0308a\u0308rmuslased seda ei taha."}, {"text_idx": "#000043", "text": "Nii et natsid ei ole populistid, nad ei usu, et poliitika peaks ja\u0308rgima u\u0308ldsuse tahet. Natsid usuvad, et juht \u2013 Fu\u0308hrer \u2013 teab ko\u0303igi eest, mis on parim. Hitlerit peeti eriliseks, ta ei olnud tavaline, keskmine sakslane. Natsid peavad o\u0303igupoolest demokraatiat \u201emediokraatiaks\u201d, mis tekitabki keskpa\u0308rast poliitikat, samal ajal kui Hitleri poliitika oli u\u0308lim ja parim. Ma arvan, et meie seisukohalt on oluline mitte hakata natsikaardiga lehvitama. Ma kasutan mo\u0303istet \u201ea\u0308a\u0308rmusparempoolne\u201d selliste a\u0308a\u0308rmuslike parempoolsete kohta nagu Kuldne Koidik ja radikaalsed parempoolsed, mis on populistlikumad. Nii et siin on kattumine populismiga selles mo\u0303ttes, et PRP erakonnad kuuluvad korraga a\u0308a\u0308rmusliku parempoolsuse ja populismi hulka."}, {"text_idx": "#000045", "text": "Jah, see ei anna peaaegu kunagi oodatud tulemust. Kui mind nimetataks natsiks, siis pean ma ainult u\u0308tlema, et \u201ema ei soovi miljonite juutide massimo\u0303rva\u201d, ja ma polegi enam nats. Ma vo\u0303in ja\u0308tkuvalt soovida ko\u0303ige kohutavamaid asju, na\u0308iteks sulgeda piiri ko\u0303igile sissera\u0308ndajatele vo\u0303i vo\u0303tta muslimitelt o\u0303igused, mis ei ko\u0303la ju sugugi genotsiidi moodi. See annab neile lihtsalt mo\u0303o\u0303dukama va\u0308ljana\u0308gemise ja pisendab natsismi kurjust. Ja muudab su naeruva\u0308a\u0308rseks inimeste silmis, kes potentsiaalselt vo\u0303iksid toetada PRP erakondi."}, {"text_idx": "#000047", "text": "Niisuguseid na\u0308iteid ei ole just liiga palju, aga kui PRP erakonnad on saanud koalitsioonivalitsusse, on nad ka\u0308itunud u\u0308sna korralikult, eriti na\u0308iteks Soomes vo\u0303i Austrias. Erakond, mis on muutunud oma poliitikas tuntavalt mo\u0303o\u0303dukamaks, on na\u0308iteks su\u0308gavalt islamofoobne Taani Rahvapartei, mis on nu\u0308u\u0308d vastuvo\u0303etav ko\u0303igile Taani erakondadele, kaasa arvatud sotsiaaldemokraatidele. Nad on oma populismi tuntavalt leevendanud ja minu arvates ei na\u0308e nad selle tunnustamise to\u0303ttu enam toda elitistlikku vandeno\u0303u."}, {"text_idx": "#000050", "text": "On va\u0308idetud, et Kesk- ja Ida-Euroopa PRP erineb La\u0308a\u0308ne PRPst. Teie olete leidnud, et see tegelikult nii ei ole. Kas uuringud on seda seisukohta kuidagi muutnud?"}, {"text_idx": "#000053", "text": "Kuigi ka mina ko\u0303nelen Idast ja La\u0308a\u0308nest, tuleb lisada, et nende piirkondade sees leiab erinevusi va\u0308hemalt sama palju kui piirkondade vahel. Mulle ei meeldi ko\u0303nelda u\u0308leminekunarratiivist ja -paradigmast: u\u0308ldiselt suurem osa inimestest, kes la\u0308hevad Kesk- ja Ida-Euroopas valima, ei ole sotsialiseerunud kommunismi ajal. Nende sotsialiseerumine on toimunud enam-va\u0308hem avatud demokraatliku su\u0308steemi tingimustes. Leidub sotsialismiaja pa\u0308randit, mida praegu u\u0308ritatakse taaselustada, aga seda ei saa vo\u0303rdsustada sotsialiseerumisega kommunismiajal. See on juba historitsism, kui u\u0308telda, et kui midagi juhtus viieku\u0308mne aasta eest, siis nu\u0308u\u0308d selle to\u0303ttu juhtub ka midagi. Poliitika on tunduvalt keerulisem na\u0308htus ja sellel on palju, va\u0308ga palju rohkem po\u0303hjusi, miks Kaczyn\u0301skid la\u0308ksid seda teed vo\u0303i Orba\u0301n toda. See on juba Orba\u0301ni kolmas identiteet: libertaarsest antikommunistist kodanlikuks konservatiiviks ja siis radikaalseks parempoolseks ma\u0308ssajaks."}, {"text_idx": "#000055", "text": "Raamatus \u201ePopulistlikud radikaalsed parempoolsed parteid Euroopas\u201d mainite, et La\u0308a\u0308ne-Euroopa PRP na\u0308gi ohtu Ida-Euroopas, migrantides, kes tulevad muu hulgas Eestist ja meie naaberriikidest. Nu\u0308u\u0308d on meil enda Ida-Euroopa PRP, mis on islamofoobne ja na\u0308itab na\u0308puga Vahemere lo\u0303unarannikule kui \u201eohule\u201d. Kuidas kujunevad \u201eteised\u201d ja miks see keskkond alati nii muutlik on?"}, {"text_idx": "#000057", "text": "PRP ei leiutanud mitte foobiaid, vaid uusi ru\u0308hmi, kes need enda elus omaks vo\u0303tsid. Vo\u0303tame kas vo\u0303i Viktor Orba\u0301ni, kellest on saanud u\u0308ks valjemaid islamofoobe Euroopas ja maailmas. Mitte et ta ei olnud varem islamofoob, vaid varem polnud muslimeid. Nii et mo\u0303neti oli see va\u0308ltimatu, et niipea, kui Ungarisse jo\u0303udis ma\u0308rkimisva\u0308a\u0308rsel hulgal muslimeid, astus ta nende vastu, sest ta usub etnilisse riiki. Siin ei ole vahet, kas nad oleksid olnud muslimid vo\u0303i mustad vo\u0303i isegi valged. Massitasandil on see instinktiivsem, aga ideoloogiliste liidrite puhul on tegu ta\u0308htsa teemaga."}, {"text_idx": "#000058", "text": "Kui ma uurisin 1980. aastate algul Flaami Blokki (Vlaams Blok),3 siis nende silmis olid peamiseks ohuks Belgias elavad prantsuse keele ko\u0303nelejad. Pool propagandast oli nende vastu suunatud. See oli aeg, mil paljud arvasid, et vo\u0303o\u0303rto\u0308o\u0308lised, tu\u0308rklased ja marokolased, la\u0308hevad u\u0308kskord tagasi. Neid ei peetud Belgia elus pu\u0308sielemendiks. Niipea, kui nad selleks said, muutusid nad a\u0308kitselt palju ohtlikumaks kui prantsuskeelsed belglased."}, {"text_idx": "#000061", "text": "Sageli va\u0308idetakse, et PRP parteid on misogu\u0308u\u0308nsed ja seksistlikud ning kummastav on seegi, et PRP naised on sageli erakonna meesliikmete pereliikmed vo\u0303i sugulased. Aga kui asi puudutab naiste osalemist PRP parteides, siis teie uuringud on na\u0308idanud, et suuri erinevusi peavooluerakondadest ei olegi. Miks neil siis selline kuvand on?"}, {"text_idx": "#000062", "text": "Jah, siin on taas tegemist \u201ekurja\u201d eksternaliseerimisega. U\u0308ks probleem meie debatis PRP u\u0308le on to\u0303ik, et meil on olnud juba kommunism, mille kurjust me kasutasime a\u0308ra omaenda rez\u030ciimide kujutamiseks sa\u0308ravvalgena. Me vaatasime No\u0303ukogude Liidu peale ja u\u0308tlesime: \u201eSee on ikka ta\u0308iega jube, aga meie oleme suurepa\u0308rased, meil ei ole nende probleeme!\u201d PRP puhul on samuti nii, me vo\u0303ime na\u0308iteks o\u0308elda: \u201eVaadake aga, kus nad on alles seksistid, ko\u0303igist nende juhtidest on ainult u\u0308ks naine!\u201d Aga see naine on olemas ja kui vaadata hoolikalt teisi erakondi, siis seal ei ole ka naisi. Me vo\u0303rdleme neid ideaalse soolise vo\u0303rdsuse mudeliga, mida ei eksisteeri mitte kuskil. Jah, nende seisukohad on vanamoelised, aga mitte 1920. aastate, vaid 1970. aastate moodi vanamoelised. Nad aktsepteerivad, et naised to\u0308o\u0308tavad, nad eelistavad, et nad hakkaksid to\u0308o\u0308le siis, kui nende lapsed on nii nelja-viie aasta vanused, mis tegelikult va\u0308ga ei erinegi konservatiivide vo\u0303i kristlike demokraatide seisukohast. Ida-Euroopas on erinevus peavoolu parempoolsete ja PRP vahel sooku\u0308simuses sisuliselt olematu."}, {"text_idx": "#000065", "text": "Puhtsu\u0308mboolne vastuseis ko\u0303igele, mida nad va\u0308lja pakuvad, ei vii meid kuhugi. Meie po\u0303hivo\u0303itlus ei pea olema mitte populistide ru\u0308ndamine, vaid liberaalse demokraatia tugevdamine. Kui me seda tugevdame, siis populistid no\u0303rgenevad, aga kui me no\u0303rgendame populismi, siis sellest liberaalne demokraatia tingimata ei tugevne."}, {"text_idx": "#000071", "text": "Ma usun, et EL kujutab endast kogukonda, mis tugineb va\u0308a\u0308rtustele ning on loodud va\u0308ltimaks so\u0303da ja loomaks ko\u0303igi aegade ko\u0303ige to\u0303husamat turgu, mis kujutab endast seniajani to\u0303elist ka\u0308ivitavat jo\u0303udu ja tugevust. Riigid, kes soovivad sellega liituda, soovivad saada rikkamaks, aga ka demokraatlikumaks. Kui nende va\u0308a\u0308rtuste eest aga ei seista, siis hakkavad need jo\u0303udu kaotama. Sellise rez\u030ciimi tunnustamine nagu Orba\u0301ni oma on ELi seisukohalt ennast ha\u0308vitav tegevus. Kui EL hakkab u\u0308ldiselt tunnustama temasuguseid liidreid ja toetab rahaliselt tema rez\u030ciimi, siis ei saa enam saata so\u0303numit ka Venemaale vo\u0303i Tu\u0308rgile, et nood ei tohiks teha seda vo\u0303i teist, sest Tu\u0308rgi mo\u0303tleb kohe selle peale, et selge, asi on tegelikult selles, et me oleme muslimid. Topeltstandardid on alati hukatuslikud: sa kas kuulud \u201eva\u0308a\u0308rtuspo\u0303hisesse kogukonda\u201d ja seisad nende va\u0308a\u0308rtuste eest vo\u0303i sa muudad neid."}, {"text_idx": "#000073", "text": "\u201cThe Populist Zeitgeist\u201d on u\u0308htlasi Cas Mudde 2004. aastal ilmunud artikli pealkiri. \u21a9\n Valeteadvus filosoofias, eriti kriitilise teooria ning teiste marksistlike koolkondade ja liikumiste raames, ta\u0308histab seda, et proletariaadi liikmed hindavad alateadvuslikult va\u0308a\u0308ralt oma tegelikku u\u0308hiskondlikku positsiooni ning mo\u0303istavad su\u0308stemaatiliselt valesti oma to\u0303elisi huve kapitalistlike u\u0308hiskondlike tootmissuhete tingimustes. Valeteadvus na\u0308itab inimeste suutmatust mo\u0303ista kapitalistlikus u\u0308hiskonnas valitsevat ebavo\u0303rdsust, ro\u0303humist ja ekspluateerimist selles valitsevate arusaamade to\u0303ttu, mis legitimeerivad ja muudavad looumulikuks u\u0308hiskondlike klasside olemasolu. \u21a9\nVlaams Blok (praegu nimega Vlaams Belang) on Belgias Flandria ja Bru\u0308sseli piirkonnas tegutsev parempoolne populistlik flaami rahvuslik erakond. \u21a9"}, {"text_idx": "#000075", "text": "USA vo\u0303i teiste riikide asi pole defineerida, kuidas Ukraina mo\u0303istab vo\u0303itu vo\u0303i so\u0303ja lo\u0303ppu. Ko\u0303rvalseisjad peavad hoolikalt so\u0303nu valima, enne kui hakkavad midagi u\u0308tlema inimestele, kes vo\u0303itlevad oma riigi eest, leiab USA suursaadik George P. Kent usutluses Diplomaatiale."}, {"text_idx": "#000076", "text": "Seotud saatused: Ukraina ja Eesti peaksid olema teineteise julgeoleku tagajad"}, {"text_idx": "#000077", "text": "Makso\u0303m Kononenko, Ukraina erakorraline ja ta\u0308ievoliline suursaadik Eestis, andis Diplomaatiale oma esimese intervjuu Eestis ajal, kui Ukraina valmistus 24. augustil 2023 ta\u0308histama 32. iseseisvuse taastamise aastapa\u0308eva \u2013 ja 547 pa\u0308eva mo\u0308o\u0308dumist Venemaa ta\u0308iemahulise sissetungi algusest."}, {"text_idx": "#000078", "text": "Rain Puusta: \u201eOleksime pidanud teid varem kuulama\u201c \u2013 Eesti julgeolekupoliitiline kuvand aastal 2022"}, {"text_idx": "#000079", "text": "Analu\u0308u\u0308sides viimasel neljal aastal (2019-2022) USA, U\u0308hendkuningriigi, Saksamaa ja Prantsusmaa meedias ilmunud Eestit mainivaid julgeolekupoliitilisi kajastusi, on ma\u0308rgata olulist nihet nii lugude kvantiteedis kui ka kvaliteedis. Mis on juhtunud ja kuidas sai Eesti ja\u0308rsku La\u0308a\u0308ne meedia \"superstaariks\"?"}, {"text_idx": "#000081", "text": "Pa\u0308rast Venemaa ru\u0308nnakut Ukraina vastu on diplomaatialaval na\u0308htud palju kollektiivseid va\u0308ljamarsse rahvusvahelistel kohtumistel, kui agressorriigi esindajad hakkavad so\u0303na vo\u0303tma. See on su\u0308mboolne protesti ja vastikuse va\u0308ljendamise z\u030cest Venemaa poliitika ja nende vastu, kes seda toetavad."}, {"text_idx": "#000082", "text": "Olga Oliker: Venemaa uurimine muutunud oludes"}, {"text_idx": "#000083", "text": "Venemaad tundmao\u0303ppimine muutub raskemaks, kuid riiki mo\u0303ista on u\u0308limalt oluline. Kindlustamaks, et Venemaa uurijate to\u0308o\u0308 on veenev, erapooletu, ha\u0308sti informeeritud ja toob seega vo\u0303imalikult palju kasu, peavad teadlased osalema aruteludes, kahtlema oletustes ja eeldustes ning olema avatud uutele tehnoloogiatele."}, {"text_idx": "#000084", "text": "Ilter Turan: Tu\u0308rgi va\u0308lispoliitika teisenevas va\u0308liskeskkonnas"}, {"text_idx": "#000085", "text": "Teise maailmaso\u0303ja ja\u0308rel sidus Tu\u0308rgi oma julgeoleku La\u0308a\u0308ne julgeolekusu\u0308steemiga, astudes 1952. aastal NATO-sse. Liikmelisus kaitses teda No\u0303ukogude ekspansionismi eest, aitas moderniseerida ja suurendada relvajo\u0303ude ning lo\u0303imida riiki demokraatlike riikide kooslusse, millega ta soovis sarnaneda. Tu\u0308rgi majandus, mis hakkas asendama importkaupu, sai liitlasriikidelt tuge tasuks julgeoleku eest, mida Tu\u0308rgil oli pakkuda."}, {"text_idx": "#000086", "text": "Kord kuus u\u0308levaade analu\u0308u\u0308sidest ja kommentaaridest ning Eesti va\u0308lis- ja julgeolekupoliitikast sinu e-postkasti."}, {"text_idx": "#000087", "text": "Diplomaatia mo\u0303testab Eesti va\u0308lis-, kaitse- ja julgeolekupoliitikat ning aitab su\u0308gavamalt mo\u0303ista maailmas toimuvat."}]